Kate Middleton, prințesă de Wales, soția moștenitorului coroanei britanice, a anunțat că a început tratamentul inițial după un diagnostic de cancer, boală pe care a descoperit-o în teste de rutină, relatează BBC.
Într-o declarație video, Kate spune că diagnosticul de cancer a fost un "șoc uriaș", după un număr de "luni incredibil de dificile".
Mesajul prințesei a fost, însă, unul pozitiv: "Mă simt bine și mă simt mai puternică în fiecare zi".
Detaliile cu privire la diagnostic nu au fost oferite, însă reprezentanții cuplului princiar spun că există încredere că Middleton se va recupera complet.
Middleton a spus în comunicatul video că la momentul operației abdominale pe care a avut-o în ianuarie, nu se cunoștea diagnosticul de cancer.
Sursa: Newsinn